આજના દિવસે યમીદેવી અને યમરાજની પૂજા થાય છે. યમરાજની પ્રાર્થના થાય છે. માટે આ દિવસને “યમ દ્વિતીયા” તરીકે પણ ઓળખાય છે. ભાઇબહેનના સ્નેહમિલનનો આ અનેરો ઉત્સવ છે. પ્રત્યેક ભાઇ એની બહેનના સાસરે જઇ બહેનના હાથની વાનગીઓ ભાવપૂર્વક જમે છે. પછી માંડીને એકબીજાના સુખ-દુ:ખ કહેવાય છે. આજના જમાનામાં તો ઠીક પણ પહેલાંના વખતમાં તો ભાઇ બહેનના ઘરે પધારે એ બહેન માટે અવર્ણિત મહોત્સવ જ બની જતો. પોતાના માડીજાયા સાથે સાસરીયાની ખટમીઠી વાતો વહેંચતી બેનને ભાઇ ખરેખર એના જીવનનો સૌથી મહાન આધારસ્તંભ સમાન લાગતો….!